கேள்வி: இளங்கலை வேளாண்மை குறித்து விரிவாக சொல்லுங்கள்.
பதில்: இளநிலை வேளாண்மை (''Bachelor of Agriculture'') என்பது வேளாண்மை அறிவியல் துறை பற்றிய கல்விக்காக வழங்கப்படும் இளநிலைக் பட்டம் (கல்வி) ஆகும். இந்தப் பட்டம் பரவலாக விலங்கு அறிவியல், மண்ணியல், விவசாய வணிகம், உழவியல், விவசாயத் தொழில்நுட்பம் உள்ளிட்ட விவசாயத்தின் பல்வேறு அம்சங்களைப் பற்றிய விரிவான ஆய்வை உள்ளடக்கியது. விவசாயக் கொள்கைகள் மற்றும் நடைமுறைகள், விவசாயத்தில் அறிவியல் மற்றும் தொழில்நுட்ப முன்னேற்றங்களைப் பயன்படுத்துவதைப் பற்றிய பரந்த புரிதலை மாணவர்களுக்கு ஏற்படுத்துவதனை முதன்மை நோக்கமாகக் கொண்டுள்ளது. இந்தப் பட்டம் பெற்ற பட்டதாரிகள் பெரும்பாலும் விவசாயம், விவசாய மேலாண்மை, ஆராய்ச்சி மற்றும் வேளாண் வணிகம் தொடர்பான தொழில்களைச் செய்கிறார்கள். இந்தப் படிப்பிற்கான காலம், நாடு, நிறுவனங்களின் அடிப்படையில் பரவலாக மூன்று முதல் நான்கு ஆண்டுகள் வரை இருக்கும்.
கேள்வி: இளங்கலை வேளாண்மை - இந்தியா பற்றி நீங்கள் என்ன அறிந்துள்ளீர்கள்?
பதில்: இந்தியாவில் வேளாண்மையில் இளங்கலை அறிவியல் பட்டப்படிப்பு பொதுவாக 4 ஆண்டு படிப்பாகும். உழவியல், வேளாண்மை உயிரித் தொழில்நுட்பம், வேளாண்மை நுண்ணுயிரியல், தோட்டக்கலை, தாவர நோயியல், பூச்சியியல், வேளாண் பொருளாதாரம், விரிவாக்கக் கல்வி, மரபியல் மற்றும் தாவர இனப்பெருக்கம், மண் அறிவியல், உணவு நுண்ணுயிரியல், வேளாண் நுண்ணுயிரியல், தோட்டக்கலை, தாவர நோயியல் போன்ற பாடத்திட்டங்களை உள்ளடக்கியுள்ளது. வேளாண்மையில் இளநிலை அறிவியல் பட்டப்படிப்பு இந்திய அரசு 'தொழில்முறைப்' பட்டமாகக் கருதப்படுகிறது. வேளாண் அலுவலர் போன்ற அரசிதழ் பதிவு பெற்ற அலுவலர் பதவிக்கு, அடிப்படை கல்வித் தேவை இளநிலை வேளாண் அறிவியலாகும்.[http://www.jnu.ac.in/Admission/MScAgri09.htm] Retrieved 23 June 2009